Zimbabwe valitsusjuhtide loend

Zimbabwe valitsusjuhtide loend loetleb alates Lõuna-Rodeesia kolooniale omavalitsuse andmisest 1923. aastal tänase Zimbabwe territooriumil ametis olnud valitsuste juhid.

Lõuna-Rodeesia peaministrid (1923–1965)

1. oktoobril 1923 moodustati tänase Zimbabwe aladest Suurbritannia koloonia, mis hakkas kandma Lõuna-Rodeesia nime. Koloonial oli alates selle loomisest laialdane omavalitsus, mida teostas kohalikest briti asunikest koosnev valitsus eesotsas peaministriga.

1. augustist 1953 kuni 31. detsembrini 1963 kuulus Lõuna-Rodeesia Rodeesia ja Njassamaa Föderatsiooni koosseisu, kuid säilitas ka selle koosseisus omavalitsuse. Pärast föderatsiooni likvideerimist jätkas Lõuna-Rodeesia eksisteerimist eraldi kolooniana.

 Nimi  Eluaastad  Valitsusaja algus  Valitsusaja lõpp Charles Coghlan  (1863–1927)  1923, 1. oktoober  1927, 28. august Howard Moffat  (1869–1951)  1927, 2. september  1933, 5. juuli George Mitchell  (1867–1937)  1933, 5. juuli  1933, 12. september Godfrey Huggins  (1883–1971)  1933, 12. september  1953, 7. september Garfield Todd  (1908–2002)  1953, 7. september  1958, 17. veebruar Edgar Whitehead  (1905–1971)  1958, 17. veebruar  1962, 17. detsember Winston Field  (1904–1969)  1962, 17. detsember  1964, 13. aprill Ian Smith  (1919–2007)  1964, 13. aprill  1965, 11. november

Rodeesia ja Njassamaa Föderatsiooni peaministrid (1953–1963)

1. augustil 1953 ühendati kolm Suurbritanniale kuuluvat territoriaalset üksust – Lõuna-Rodeesia, Põhja-Rodeesia ja Njassamaa – pooliseseisvaks riigiks Rodeesia ja Njassamaa Föderatsiooni nime all, mis ei olnud ei koloonia ega dominiooni staatuses. Riik pidi kujutama endast alternatiivi nii iseseisvale neegrite riigile kui ka iseseisvale valgete asunike riigile; kuivõrd see kompromiss kumbagi osapoolt ei rahuldanud, likvideeriti föderatsioon 31. detsembril 1963.

Kolme territooriumi ühine valitsus loodi 7. septembril 1953. Uue riigi valitsusjuhi ametinimetus oli samuti peaminister.

 Nimi  Eluaastad  Valitsusaja algus  Valitsusaja lõpp Godfrey Huggins  (1883–1971)  1953, 7. september  1956, 2. november Roy Welensky  (1907–1991)  1956, 2. november  1963, 31. detsember

Rodeesia peaministrid (1965–1979)

11. novembril 1965 kuulutas Lõuna-Rodeesia peaminister Ian Smith koloonia ühepoolselt iseseisvaks Rodeesia nime all. Suurbritannia ega rahvusvaheline üldsus Rodeesia iseseisvust ei tunnistanud, kuid de facto eksisteeris Rodeesia sõltumatu riigina.

 Nimi  Eluaastad  Valitsusaja algus  Valitsusaja lõpp Ian Smith  (1919–2007)  1965, 11. november  1979, 1. juuni

Rodeesia Zimbabwe peaministrid (1979)

Pärast valgete asunike ülemvõimu kokkuvarisemist seitse aastat kestnud kodusõja tulemusel moodustati aprillis 1979 toimunud valimiste järel sama aasta 1. juunil neegrite juhitav Rodeesia Zimbabwe riik, mille valitsusel ei õnnestunud aga lõpetada kodusõda ega pälvida rahvusvahelist tunnustust.

 Nimi  Eluaastad  Valitsusaja algus  Valitsusaja lõpp Abel Muzorewa  (1925–2010)  1979, 1. juuni  1979, 11. detsember

Pärast Rodeesia Zimbabwe likvideerimist detsembris 1979 taastati ajutiselt Rodeesia staatus Suurbritannia kolooniana, kuid omavalitsust sellele kolooniale enam ei antud.

Zimbabwe peaministrid (aastast 1980)

18. aprillil 1980 taasiseseisvus Rodeesia koloonia Zimbabwe nime all ja kodusõjas valgete asunike vastu võidelnud neegritest iseseisvuslaste juhtimisel.

Pärast Robert Mugabe presidendiks saamist 31. detsembril 1987 ühendati riigipea ja valitsusjuhi ametikohad. Peaministri amet taastati alles 11. veebruaril 2009 vastavalt Robert Mugabe ja opositsioonijuhi Morgan Tsvangirai kokkuleppele. 2013. aasta põhiseadusega kaotati peaministri ametikoht.

 Nimi  Eluaastad  Valitsusaja algus  Valitsusaja lõpp Robert Mugabe  (1924–)  1980, 18. aprill  1987, 31. detsember Morgan Tsvangirai  (1952–2018)  2009, 11. veebruar  2013, 11. september

Vaata ka

Rodeesia kuberneride loend
Zimbabwe riigipeade loend

Valitsusjuhtide loend
Kategooria:Valitsusjuhtide loendid